《疏山》
宋代·黎道华

杖藜徐步兴何长，宛宛岚光接水光。
蝉噪荒林桐叶老，风回半野稻花香。
却过萧寺寻僧话，又入松轩卧晚凉。
雨后微云山更好，与君行李未须忙。

作者简介：黎道华，字师俣（《诗家鼎脔》卷下作名师俣，字道华），临川（今属江西）人。道士。出家祥符观。曾受《春秋》一邓名世，学诗于谢逸。与曾艇、僧惠严号临川三隐。事用清同治《临川县志》卷五三。今录诗七首。